**KRAJEVNA SKUPNOST DORNBERK**

Številka: 4/2023

Datum: 16.3.2023

**Z A P I S N I K**

4. seje Krajevne skupnosti Dornberk, ki je potekala dne 16.3.2023 v pisarni krajevne skupnosti s pričetkom ob 19:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Simon Justin, Davorina Mrevlje, Tatjana Šinigoj in Rajko Gregorič.

Opravičeno odsotni: Sandi Slejko, Mitja Cotič

Dnevni red:

1. potrditev zapisnika 3. seje,
2. ureditev otoka za smeti za stavbo KS Dornberk,
3. so-organizacija krajevnega praznika,
4. izdaja mnenja o obratovalnem času,
5. razno.

Ad. 1) Potrditev zapisnika prejšnje seje

Sklep: Zapisnik 4.seje sveta KS z dne 23.2.2023 se sprejme.

Ad. 2) ureditev otoka za smeti za stavbo KS Dornberk

Predsednik seznani člane o pobudi predstavnikov Društva invalidov, da se prestavi otok za smeti za stavbo KS Dornberk na primernejše mesto v neposredni bližini (še vedno na pripadajočem zemljišču stavbe KS).

Sklep: Svet KS se s predlagano prestavitvijo strinja.

Ad. 3) Krajevni praznik

Predstavniki sveta KS so organizirali sestanek s predstavniki društev in drugimi zainteresiranimi v KS Dornberk s ciljem preverbe interesa in pripravljenosti za sodelovanje pri pripravi krajevnega praznika. Udeleženci so na sestanku izrazili pripravljenost za sodelovanje v okviru svojih zmožnosti, predvsem s sodelovanjem pri sejemski predstavitvi.

ŠD Dornberk (lastnik nepremičnin, kjer bo praznik potekal) je pri organizaciji želel so-organizacijo s strani KS Dornberk. Za pooblaščenko KS Dornberk se predlaga ga. Tatjano Šinigoj, ostali člani sveta KS Dornberk pa bodo pri organizaciji dogodka pomagali po svojih zmožnostih.

Sklep: Svet KS se strinja z imenovanjem Tatjane Šinigoj kot pooblaščenke KS Dornberk pri pripravi krajevnega praznika v organizaciji KS KLUB CHARLI.

Ad. 4) Izdaja mnenja o obratovalnem času »Bar Siesta«

Sklep: svet KS nima zadržkov za izdajo soglasja k predlaganemu podaljšanju obratovalnega časa.

Ad. 5) Razno:

* V Dornberku je bila dne 12.3.2023 organizirana predstava Društva gospodinj in dramske skupine Planina pri Ajdovščini z naslovom »Recept za hujšanje«. Udeležba na predstavi je bila velika (zasedena vsa predvidena sedišča v telovadnici). Predstavniki sveta KS Dornberk so uredili pogostitev nastopajočih.
* Danes, dne 16.3.2023 je potekal dogodek v organizaciji Doma upokojencev Gradišče, na katerem so sodelovali varovanci doma in učenci OŠ Dornberk. Tudi za ta dogodek je bilo veliko zanimanje. Člani sveta KS Dornberk so organizirali pogostitev za vse udeležence dogodka in obdarovanje žena in deklet s cvetjem.

Seja je bila zaključena ob 19:45.

Zapisala: Predsednik sveta KS:

Davorina Mrevlje Janko Harej